**Høringsbrev**

Arbejdstilsynet sender hermed udkast til bekendtgørelse om forretningsorden for Erhvervssygdomsudvalget i høring.

Ændringen til bekendtgørelsen er markeret med ændringsmarkeringer. Der gives med ændringen bemyndigelse til, at formanden for udvalget kan afgive indstilling i sager med klassificerede oplysninger, som ikke kan forelægges for Erhvervssygdomsudvalget. Ændringen er i overensstemmelse med udvalgets flerårige praksis for behandling af denne type sager, hvor udvalget tidsbegrænset har bemyndiget formanden til at afgøre sagerne, uden at der afholdes møde i Erhvervssygdomsudvalget. Efter forslaget forpligtes formanden samtidig til at orientere udvalget om, at der har været en sådan sag, som formanden har behandlet.

Frist for afgivelse af høringssvar er **d. 22. maj 2023**. Høringssvar bedes sendt til Arbejdstilsynet (at@at.dk) og undertegnede (cty@at.dk).

Venlig hilsen

Cecilie Hertel Thygesen

Fuldmægtig

Kontor for Ulykker og Erhvervssygdomme